**แผนการจัดการเรียนรู้ที่ ๗**

**กลุ่มสาระการเรียนรู้ภาษาไทย ชั้นประถมศึกษาปีที่ ๕**

**รายวิชาภาษาไทย ภาคเรียนที่ ๑**

**หน่วยการเรียนรู้ที่ ๒ เรื่อง กำเนิดผิดพ้นคนทั้งหลาย (วรรณคดีลำนำ) เวลา ๖ ชั่วโมง**

**เรื่อง อ่านจับใจความ เรื่อง กำเนิดผิดพ้นคนทั้งหลาย เวลา ๒ ชั่วโมง**

**๑. สาระสำคัญ/ความคิดรวบยอด**

 การอ่านจับใจความ เป็นการอ่านเพื่อหาส่วนสำคัญของเรื่อง ซึ่งเรียกว่าใจความหรือใจความสำคัญ ซึ่งอาจจะปรากฎอยู่ตามย่อหน้าต่าง ๆ ของเรื่องที่อ่าน อาจอยู่ส่วนต้น ส่วนกลาง ส่วนท้ายของย่อหน้าก็ได้ ซึ่งอ่านแล้วสามารถตั้งคำถาม ใคร ทำอะไร ที่ไหน อย่างไร ทำไม และสรุปใจความสำคัญของเรื่องได้

**๒. มาตรฐานการเรียนรู้/ตัวชี้วัด**

**สาระที่ ๕ วรรณคดีและวรรณกรรม**

 **มาตรฐานการเรียนรู้ ท ๕.๑** เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็นคุณค่าและนำมาประยุกต์ใช้ในชีวิตจริง

**ตัวชี้วัด** **ท ๕.๑ ป.๕/๑** สรุปเรื่องจากวรรณคดีหรือวรรณกรรมที่อ่าน

 **ท ๕.๑ ป.๕/๒** ระบุความรู้และข้อคิดจากการอ่านวรรณคดีและวรรณกรรมที่สามารถนำไปใช้ในชีวิตจริง

 **ท ๕.๑ ป.๕/๓** อธิบายคุณค่าของวรรณคดีและวรรณกรรม

**๓. จุดประสงค์การเรียนรู้**

**ความรู้ (K)**

1. บอกความหมายของวรรณคดีได้

**ทักษะ/กระบวนการ (P)**

1. สรุปใจความจากเรื่องที่อ่านได้
2. บอกข้อคิดจากเรื่องที่อ่านได้

**เจตคติ (A)**

1. นำข้อคิดจากเรื่องที่อ่านนำไปใช้ในชีวิตจริงได้

**๔. สาระการเรียนรู้**

- อ่านจับใจความ เรื่อง กำเนิดผิดพ้นคนทั้งหลาย

- วรรณคดี เรื่อง สังข์ทอง ตอน กำเนิดพระสังข์

**๕. สมรรถนะสำคัญของผู้เรียน**

๑. ความสามารถในการสื่อสาร

๒. ความสามารถในการคิด

๓. ความสามารถในการใช้ทักษะชีวิต

 - กระบวนการทำงานกลุ่ม

**๖. คุณลักษณะอันพึงประสงค์**

1. มีวินัย
2. ใฝ่เรียนรู้
3. มุ่งมั่นการทำงาน

**๗. ชิ้นงาน/ภาระงาน**

๑. แบบทดสอบก่อนเรียน เรื่อง กำเนิดผิดพ้นคนทั้งหลาย

๒. ใบงาน เรื่อง กำเนิดผิดพ้นคนทั้งหลาย

**๘. กิจกรรมการเรียนรู้**

 **ชั่วโมงที่ ๑**

 **ขั้นนำ**

 ๑. ครูกล่าวทักทายนักเรียน และแจ้งให้นักเรียนทราบการเรียนการสอนในวันนี้ เรื่อง กำเนิดผิดพ้นคนทั้งหลาย ใช้หนังสือ รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕

 ๒. นักเรียนทำแบบทดสอบก่อนเรียน เรื่อง กำเนิดผิดพ้นคนทั้งหลาย จำนวน ๑๐ ข้อ โดยกากบาทเลือกคำตอบที่ถูกต้อง กำหนดเวลา ๑๐ นาที เมื่อครบเวลาที่กำหนด ครูให้นักเรียนสลับแบบทดสอบก่อนเรียน แล้วตรวจแบบทดสอบก่อนเรียนตามที่ครูเฉลย พร้อมบันทึกคะแนนที่ได้ นำส่งครูเพื่อประเมินผล

 **ขั้นสอน**

1. นักเรียนแบ่งกลุ่ม จำนวน ๕ กลุ่ม กลุ่มละเท่าๆ กัน
2. ครูให้แต่ละกลุ่มเปิดหนังสือเรียน รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕ เรื่อง กำเนิดผิดพ้นคนทั้งหลาย ใช้วิธีการอ่านสำรวจโดยกวาดสายตาเฉพาะตอนที่สำคัญ (ยังไม่ต้องอ่านบทร้อยกรอง วรรณคดี เรื่อง สังข์ทอง ตอน กำเนิดพระสังข์) เป็นการอ่านเร็ว กำหนดเวลา ๕ นาที
3. เมื่อครบเวลาที่กำหนดครูและนักเรียนสนทนาร่วมกัน ดังนี้
* ตัวละครหลักคือใคร
* ชาลีกำลังทำอะไร
* ชาลีเจอใคร แล้วบุคคลนั้นมีลักษณะอย่างไร
* ชาลีกับแกละเจอกันได้อย่างไร
* บทร้อยกรองในเรื่อง กำเนิดผิดพ้นคนทั้งหลาย มาจากวรรณคดีเรื่องใด
1. ครูอธิบายเพิ่มเติม เรื่อง กำเนิดผิดพ้นคนทั้งหลาย ตอนที่เป็นบทร้อยกรองนำมาจากวรรณคดี กลอนบทละคร เรื่อง สังข์ทอง ตอน กำเนิดพระสังข์ เป็นพระราชนิพนธ์ในพระบาทสมเด็จพระพุทธเลิศหล้านนภาลัย รัชกาลที่ ๒
2. ครูให้นักเรียนอ่านออกเสียงพร้อมกัน หน้าที่ ๓ เฉพาะบทร้อยแก้ว แล้วสนทนาร่วมกัน
* เหตุการณ์เรื่องราวเกิดที่เมืองใด
* พระโอรสของท้าวยศวิมลและนางจันท์เทวี มีลักษณะเป็นอย่างไร
* ใครเป็นผู้ยุยงให้โหรทำนายว่าพระโอรสที่ทำให้บ้านเมืองวิบัติ
* ผลสุดท้ายท้าวยศวิมลทำอย่างไรกับนางจันท์เทวีและพระโอรส
1. ครูแจกใบสรุป ใจความสำคัญ เพื่อให้นักเรียนได้ฝึกการเขียนสรุปสั้นๆ ตามที่นักเรียนเข้าใจ
2. ครูให้นักเรียนอ่านออกเสียงบทร้อยกรอง วรรณคดี สังข์ทอง ตอน กำเนิดพระสังข์ หน้าที่ ๓ – ๖ โดยอ่านออกเสียงแบบปกติ หลังจากนั้นให้นักเรียนเขียนสรุปความ กำหนดเวลา ๑๐ นาที โดยครูแนะนำให้นักเรียนได้ฝึกการเขียนสรุปสั้นๆ แต่ละบทตามที่นักเรียนเข้าใจ เช่น บทแรก เริ่มต้น “ว่าพลางยกเอาลูกน้อย… แล้วจบที่ กำนัลจันทาก็พาไป” นักเรียนอาจเขียนสรุปสั้น ๆ ว่า นางจันท์เทวีอุ้มพระโอรส แล้วล่ำลาพระสามีด้วยความเสียใจ เพื่อออกจากเมืองยศวิมล
3. เมื่อครบเวลาที่กำหนด ครูและนักเรียนสนทนาร่วมกัน
* นางจันท์เทวีเจอใครในป่า
* สรุปว่าตากับยายได้ช่วยเหลือนางจันท์เทวีกับพระโอรสหรือไม่ ช่วยเหลืออย่างไร

 **ขั้นสรุป**

1. ครูแจ้งให้นักเรียนทราบ ชั่วโมงต่อไปจะร่วมกันอ่านจับใจความสำคัญต่อ

 **ชั่วโมงที่ ๒**

 **ขั้นนำ**

1. ครูกล่าวทักทายนักเรียน และตั้งคำถามเนื้อความเดิมครั้งที่แล้วอ่านเพื่อจับใจความที่หน้าใด แล้วเหตุการณ์จบอยู่ที่สถานการณ์ใด
2. จากการเรียนครั้งที่แล้วนางจันท์เทวีกับพระโอรส (พระสังข์) ได้รับความช่วยเหลือจากตายายให้อาศัยอยู่ด้วยที่กระท่อมในป่า ครูเชื่อมโยงเข้าสู่เนื้อหาการอ่านจับใจความต่อ เริ่มต้นหน้าที่ ๗ หนังสือเรียน รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕

 **ขั้นสอน**

1. นักเรียนอ่านออกเสียงพร้อมกัน หน้าที่ ๗ - ๙ หนังสือเรียน รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕
2. ครูให้นักเรียนเขียนสรุปความ กำหนดเวลา ๑๐ นาที หลังจากนั้นครูและนักเรียนสนทนาร่วมกัน
* นางจันท์เทวีและพระสังข์อยู่กับตายายผ่านมากี่ปี
* แล้วจากเนื้อหานักเรียนคิดว่านางจันท์เทวีเป็นคนอย่างไร ขยันหรือเกียจคร้าน
* แล้วเหตุใดพระสังข์ถึงออกจากหอยสังข์
1. นักเรียนอ่านออกเสียงพร้อมกัน หน้าที่ ๑๐ - ๑๑ หนังสือเรียน รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕
2. ครูให้นักเรียนเขียนสรุปความ กำหนดเวลา ๑๐ นาที หลังจากนั้นครูและนักเรียนสนทนาร่วมกัน นางจันท์เทวีทำอย่างไรกับหอยสังข์ แล้วผลสุดท้ายเป็นอย่างไร
3. ครูให้แต่ละกลุ่มเขียนข้อคิดอะไรบ้างที่ได้จากเรื่อง กำเนิดผิดพ้นคนทั้งหลาย

 **ขั้นสรุป**

1. นักเรียนทำใบงาน เรื่อง กำเนิดผิดพ้นคนทั้งหลาย เป็นการบ้านนำส่งในชั่วโมงต่อไป
2. ครูและนักเรียนสนทนาสรุปวรรณคดีคืออะไร มีลักษณะเป็นอย่างไร แล้ววรรณคดี เรื่อง สังข์ทอง ใครคือผู้แต่ง และนักเรียนได้ข้อคิดอะไรบ้างจากตอนกำเนิดพระสังข์ทอง

**๙. สื่อและแหล่งการเรียนรู้**

๑. หนังสือเรียน รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕

๒. ใบงาน เรื่อง กำเนิดผิดพ้นคนทั้งหลาย

๓. ใบสรุป ใจความสำคัญ

 **แหล่งการเรียนรู้**

-

**๑๐. การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| ตรวจใบงาน เรื่อง กำเนิดผิดพ้นคนทั้งหลาย | ใบงาน เรื่อง กำเนิดผิดพ้นคนทั้งหลาย | ร้อยละ ๖๐ ขึ้นไป ผ่านเกณฑ์ |
| สังเกตพฤติกรรมการมีส่วนร่วม ในกิจกรรมกลุ่ม | แบบสังเกตพฤติกรรม การทำงานกลุ่ม | ร้อยละ ๖๐ ขึ้นไป ผ่านเกณฑ์ |
| สังเกตพฤติกรรมความมีวินัย ใฝ่เรียนรู้และมุ่งมั่นการทำงาน | แบบประเมินคุณลักษณะ อันพึงประสงค์ | ผ่านเกณฑ์ระดับพอใช้ ขึ้นไป |

**๑๑. บันทึกผลหลังสอน**

 ผลการสอนการเรียนรู้

........................................................................................................................................................................................................................................................................................................................................................................

 ปัญหาและอุปสรรค

........................................................................................................................................................................................................................................................................................................................................................................

 ข้อเสนอแนะ/แนวทางแก้ไข

......................................................................................................................................................................................................................................................................................................................................................................

ลงชื่อ.................................................................................

 (..................................................................)

วันที่............เดือน.......................................พ.ศ. ..............

**๑๒. ความคิดเห็น/ข้อเสนอแนะของผู้บริหารหรือผู้ที่ได้รับมอบหมาย**

........................................................................................................................................................................................................................................................................................................................................................................

ลงชื่อ............................................................ผู้บริหาร

 (..................................................................)

วันที่............เดือน.......................................พ.ศ. .............

**แผนการจัดการเรียนรู้ที่ ๘**

**กลุ่มสาระการเรียนรู้ภาษาไทย ชั้นประถมศึกษาปีที่ ๕**

**รายวิชาภาษาไทย ภาคเรียนที่ ๑**

**หน่วยการเรียนรู้ที่ ๒ เรื่อง กำเนิดผิดพ้นคนทั้งหลาย (วรรณคดีลำนำ) เวลา ๖ ชั่วโมง**

**เรื่อง คำศัพท์ กำเนิดผิดพ้นคนทั้งหลาย เวลา ๑ ชั่วโมง**

**๑. สาระสำคัญ/ความคิดรวบยอด**

 การค้นคว้าและศึกษาความหมายของคำ กลุ่มคำ สำนวนที่ไม่เข้าใจในบทเรียน นับว่าเป็นส่วนสำคัญในการอ่านจับใจความสำคัญหรือตีความได้ดี ซึ่งจะเกิดประโยชน์ต่อผู้เรียนและเกิดการพัฒนาด้านการอ่าน

**๒. มาตรฐานการเรียนรู้/ตัวชี้วัด**

**สาระที่ ๑ การอ่าน**

**มาตรฐานการเรียนรู้ ท ๑.๑** ใช้กระบวนการอ่านสร้างความรู้และความคิดเพื่อนำไปตัดสินใจแก้ปัญหาในการดำเนินชีวิตและมีนิสัยรักการอ่าน

**ตัวชี้วัด** **ท ๑.๑ ป.๕/๒** อธิบายความหมายของคำประโยคและข้อความที่เป็นการบรรยาย และการพรรณนา

**๓. จุดประสงค์การเรียนรู้**

**ความรู้ (K)**

1. บอกความหมายของคำในบทเรียนได้ถูกต้อง

**ทักษะ/กระบวนการ (P)**

1. อ่านและเขียนคำในบทเรียนได้ถูกต้อง

**เจตคติ (A)**

1. มีความกระตือรือร้นในการเรียน

**๔. สาระการเรียนรู้**

บอกความหมายของคำศัพท์ในบทเรียน

**๕. สมรรถนะสำคัญของผู้เรียน**

๑. ความสามารถในการสื่อสาร

๒. ความสามารถในการคิด

๓. ความสามารถในการใช้ทักษะชีวิต

- กระบวนการทำงานกลุ่ม

**๖. คุณลักษณะอันพึงประสงค์**

1. มีวินัย
2. ใฝ่เรียนรู้
3. มุ่งมั่นการทำงาน

**๗. ชิ้นงาน/ภาระงาน**

- ใบงานกลุ่ม เรื่อง คำศัพท์ “กำเนิดผิดพ้นคนทั้งหลาย”

**๘. กิจกรรมการเรียนรู้**

 **ขั้นนำ**

1. ครูกล่าวทักทายนักเรียน และให้นักเรียนนั่งประจำกลุ่มเดิม
2. ครูตั้งคำถามทำไมจึงตั้งชื่อเรื่อง กำเนิดผิดพ้นคนทั้งหลาย เพื่อตรวจสอบและทบทวนความรู้เดิม แล้วเชื่อมโยงเข้าสู่บทเรียน การทำกิจกรรมกลุ่ม โดยให้ค้นหาคำศัพท์ที่นักเรียนไม่ทราบความหมายและคำราชาศัพท์

 **ขั้นสอน**

1. ครูแจกใบงานกลุ่ม เรื่อง คำศัพท์ กำเนิดผิดพ้นคนทั้งหลาย
2. ครูชี้แจงให้นักเรียนทราบ ให้นักเรียนค้นหาคำศัพท์ พร้อมความหมายเขียนลงในตารางซ้ายมือ และคำราชาศัพท์เขียนลงตารางขวามือ กำหนดเวลา ๑๕ นาที
3. เมื่อครบเวลาที่กำหนด ครูตรวจสอบความรู้ของนักเรียน ด้วยการให้นักเรียนอ่านออกเสียงและบอกความหมายคำศัพท์ที่แสดงบน สื่อ PowerPoint กลุ่มที่ตอบถูกจะได้รับไม้ไอศกรีม กลุ่มใดได้รับไม้ไอศกรีมมากที่สุดจะได้รับบัตรพลังวิเศษ
4. ครูให้แต่ละกลุ่มเลือกบทร้อยกรองที่มีเนื้อหากล่าวถึงความรักระหว่างแม่กับลูก แล้วนำเสนอหน้าชั้นเรียน เพื่อบอกเหตุผลว่าทำไมถึงเลือกบทกลอนนี้
5. ครูกล่ามเชยในการร่วมกิจกรรม

 **ขั้นสรุป**

1. ครูให้นักเรียนส่งใบงานกลุ่ม เรื่อง คำศัพท์ กำเนิดผิดพ้นคนทั้งหลาย

**๙. สื่อและแหล่งการเรียนรู้**

๑. หนังสือเรียน รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕

๒. ใบงานกลุ่ม เรื่อง คำศัพท์ กำเนิดผิดพ้นคนทั้งหลาย

๓. PowerPoint คำศัพท์ กำเนิดผิดพ้นคนทั้งหลาย

๔. ไม้ไอศกรีม

๕. บัตรพลังวิเศษ

 **แหล่งการเรียนรู้**

-

**๑๐. การวัดและการประเมินผล**

| **วิธีการ** | **เครื่องมือ** | **เกณฑ์** |
| --- | --- | --- |
| ตรวจใบงานกลุ่ม เรื่อง คำศัพท์ กำเนิดผิดพ้นคนทั้งหลาย | ใบงานกลุ่ม เรื่อง คำศัพท์ กำเนิดผิดพ้นคนทั้งหลาย | ร้อยละ ๖๐ ขึ้นไป ผ่านเกณฑ์ |
| สังเกตพฤติกรรมการมีส่วนร่วม ในกิจกรรมกลุ่ม | แบบสังเกตพฤติกรรมการทำงานกลุ่ม | ร้อยละ ๖๐ ขึ้นไป ผ่านเกณฑ์ |
| สังเกตพฤติกรรมความมีวินัย ใฝ่เรียนรู้และมุ่งมั่นการทำงาน | แบบประเมินคุณลักษณะ อันพึงประสงค์ | ผ่านเกณฑ์ระดับพอใช้ ขึ้นไป |

**๑๑. บันทึกผลหลังสอน**

 ผลการสอนการเรียนรู้

........................................................................................................................................................................................................................................................................................................................................................................

 ปัญหาและอุปสรรค

........................................................................................................................................................................................................................................................................................................................................................................

 ข้อเสนอแนะ/แนวทางแก้ไข

......................................................................................................................................................................................................................................................................................................................................................................

ลงชื่อ.................................................................................

 (..................................................................)

วันที่............เดือน.......................................พ.ศ. ..............

**๑๒. ความคิดเห็น/ข้อเสนอแนะของผู้บริหารหรือผู้ที่ได้รับมอบหมาย**

........................................................................................................................................................................................................................................................................................................................................................................

ลงชื่อ............................................................ผู้บริหาร

 (..................................................................)

วันที่............เดือน.......................................พ.ศ. .............

**แผนการจัดการเรียนรู้ที่ ๙**

**กลุ่มสาระการเรียนรู้ภาษาไทย ชั้นประถมศึกษาปีที่ ๕**

**รายวิชาภาษาไทย ภาคเรียนที่ ๑**

**หน่วยการเรียนรู้ที่ ๒ เรื่อง กำเนิดผิดพ้นคนทั้งหลาย (วรรณคดีลำนำ) เวลา ๖ ชั่วโมง**

**เรื่อง การอ่านทำนองเสนาะ สังข์ทอง ตอน กำเนิดพระสังข์ เวลา ๒ ชั่วโมง**

**๑. สาระสำคัญ/ความคิดรวบยอด**

 การอ่านออกเสียงบทร้อยกรองต้องอ่านออกเสียงให้ชัดเจนและถูกต้องตามอักขรวิธี อ่านให้ถูกต้องตามฉันทลักษณ์ของบทร้อยกรองแต่ละประเภท การอ่านทำนองเสนาะต้องรู้จักทอดจังหวะ เอื้อนเสียงหรือหลบเสียง เสียงไม่เบาหรือดังเกินไป รู้จักเน้นเสียงแสดงอารมณ์ให้เป็นไปตามเนื้อเรื่อง

**๒. มาตรฐานการเรียนรู้/ตัวชี้วัด**

**สาระที่ ๑ การอ่าน**

**มาตรฐานการเรียนรู้ ท ๑.๑** ใช้กระบวนการอ่านสร้างความรู้และความคิดเพื่อนำไปตัดสินใจแก้ปัญหาในการดำเนินชีวิตและมีนิสัยรักการอ่าน

**ตัวชี้วัด** **ท ๑.๑ ป.๕/๑** อ่านออกเสียงบทร้อยแก้วและบทร้อยกรองได้ถูกต้อง

**๓. จุดประสงค์การเรียนรู้**

**ความรู้ (K)**

1. บอกหลักการอ่านออกเสียงบทร้อยกรองได้

**ทักษะ/กระบวนการ (P)**

1. อ่านออกเสียงบทร้อยกรอง เรื่อง สังข์ทอง ตอน กำเนิดพระสังข์ เป็นทำนองเสนาะได้ถูกต้อง

**เจตคติ (A)**

1. อธิบายคุณค่าของการอ่านออกเสียงบทร้อยกรองเป็นทำนองเสนาะได้

**๔. สาระการเรียนรู้**

๑. การอ่านออกเสียงบทร้อยกรอง

๒. การอ่านออกเสียงกลอนบทละคร

**๕. สมรรถนะสำคัญของผู้เรียน**

๑. ความสามารถในการสื่อสาร

๒. ความสามารถในการคิด

๓. ความสามารถในการใช้ทักษะชีวิต

- กระบวนการทำงานกลุ่ม

**๖. คุณลักษณะอันพึงประสงค์**

1. มีวินัย
2. ใฝ่เรียนรู้
3. มุ่งมั่นการทำงาน

**๗. ชิ้นงาน/ภาระงาน**

การอ่านออกเสียงทำนองเสนาะ เรื่อง สังข์ทอง ตอน กำเนิดพระสังข์

**๘. กิจกรรมการเรียนรู้**

 **ชั่วโมงที่ ๑**

 **ขั้นนำ**

1. ครูกล่าวทักทายนักเรียน และให้นักเรียนนั่งประจำกลุ่มเดิม
2. ครูใช้สื่อ PowerPoint แล้วให้นักเรียนบอกว่าด้านซ้ายหรือด้านขวา เป็นบทร้อยกรอง นักเรียนทราบได้อย่างไร
3. ครูอ่านออกเสียงบทร้อยกรอง จำนวน ๒ ครั้ง โดยครั้งที่ ๑ อ่านออกเสียงแบบธรรมดาเหมือนกับการอ่านบทร้อยแก้ว แต่การอ่านครั้งที่ ๒ อ่านออกเสียงแบบทำนองเสนาะ ครูและนักเรียนสนทนาร่วมกัน การอ่านทั้งสองครั้งมีอะไรที่เหมือนกัน และมีอะไรที่ต่างกัน แล้วเชื่อมโยงเข้าสู่บทเรียน การอ่านออกเสียงบทร้อยกรอง สามารถอ่านได้ทั้งแบบปกติและ แบบทำนองเสนาะตามคำประพันธ์ที่เป็นโคลง ฉันท์ กาพย์ กลอน

 **ขั้นสอน**

1. ครูแจกใบความรู้ เรื่อง การอ่านออกเสียงบทร้อยกรอง แล้วสนทนาร่วมกันหลักการอ่านออกเสียงบทร้อยกรอง โดยครูใช้สื่อ PowerPoint ประกอบการสอน
2. ครูบรรยายโดยใช้สื่อ PowerPoint ในหัวข้อ กลอนบทละคร มีลักษณะบทกลอนเป็นอย่างไร แล้วมีคำขึ้นต้นบทละครอย่างไร หลังจากนั้นให้นักเรียนค้นหาจาก เรื่อง สังข์ทอง ตอนกำเนิดพระสังข์ จากหนังสือเรียน รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕ มีบทละครใดที่ขึ้นต้นด้วย “**มาจะกล่าวบทไป เมื่อนั้น และบัดนั้น**”
3. ครูบรรยายโดยใช้สื่อ PowerPoint ในหัวข้อจังหวะวรรคตอนในการอ่าน แล้วให้นักเรียนทำเครื่องหมายวรรคตอน / หน้าที่ ๓ หนังสือเรียน รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕
4. ครูเฉลย แล้วสาธิตการอ่านออกเสียงทำนองเสนาะให้นักเรียนฟัง หลังจากนั้นให้อ่านออกเสียงทำนองเสนาะพร้อมกัน โดยครูแนะนำแก้ไขให้ถูกต้องในเรื่องการเว้นวรรค การทอดเสียง จังหวะในการอ่าน และการออกเสียงคำที่ถูกต้องและชัดเจน
5. ครูให้นักเรียนฝึกอ่านออกเสียงทำนองเสนาะ หน้าที่ ๘ โดยในชั่วโมงต่อไปจะให้นักเรียนอ่านออกเสียงหน้าชั้นเรียนทุกคน

 **ขั้นสรุป**

1. ครูและนักเรียนสนทนาร่วมกัน
* ทำไมถึงต้องมีการอ่านออกเสียงบทร้อยกรองเป็นทำนองเสนาะ
* การอ่านออกเสียงแบบปกติกับแบบทำนองเสนาะให้ความรู้สึกที่ต่างกันหรือไม่

 **ชั่วโมงที่ ๒**

 **ขั้นนำ**

1. ครูกล่าวทักทายนักเรียน และสอบถามการฝึกอ่านออกเสียงทำนองเสนาะเป็นอย่างไร
2. ครูเปิดวิดีโอ สังข์ทอง ตอน กำเนิดพระสังข์ (ทำนองเสนาะ) แล้วเชื่อมโยงเข้าสู่บทเรียน นักเรียนทุกคนจะได้อ่านออกเสียง สังข์ทอง ตอน กำเนิดพระสังข์ (ทำนองเสนาะ)

 **ขั้นสอน**

1. ครูให้นักเรียนแต่ละกลุ่มอ่านออกเสียงทำนองเสนาะ หน้าที่ ๘ โดยเริ่มจากกลุ่มที่ ๑ ไปจนถึง กลุ่มสุดท้าย โดยครูแนะนำเพื่อให้นักเรียนอ่านออกเสียงได้ถูกต้อง
2. ครูให้นักเรียนอ่านออกเสียงหน้าชั้นเรียน เริ่มจากเลขที่ ๑ โดยครูประเมินผลการอ่าน
3. ครูกล่าวชมเชยนักเรียนทุกคน
4. ครูแจ้งให้นักเรียนเตรียมตัวแสดงบทบาทสมมติ เรื่อง สังข์ทอง ตอน กำเนิดพระสังข์ โดยให้นักเรียนแบ่งกลุ่ม จำนวน ๒ กลุ่ม กลุ่มละเท่า ๆ กัน ซึ่งในชั่วโมงต่อไปจะให้นักเรียนได้ซ้อมก่อนแสดงจริงหน้าชั้นเรียน ทั้งนี้เพื่อความสมจริงนักเรียนอาจเตรียมอุปกรณ์ เสื้อผ้า โดยเป็นสิ่งของที่นักเรียนมีอยู่แล้ว ห้ามซื้อเด็ดขาด

**ขั้นสรุป**

1. ครูและนักเรียนสนทนาร่วมกันคุณค่าการอ่านออกเสียงบทร้อยกรองเป็นทำนองเสนาะแล้วควรที่จะอนุรักษ์และสืบต่อหรือไม่

**๙. สื่อและแหล่งการเรียนรู้**

๑. หนังสือเรียน รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕

๒. ใบความรู้ เรื่อง การอ่านออกเสียงบทร้อยกรอง

๓. PowerPoint การอ่านออกเสียงบทร้อยกรอง

๔. วิดีโอ เรื่อง สังข์ทอง ตอน กำเนิดพระสังข์ (ทำนองเสนาะ)

 ที่มา https://www.youtube.com/watch?v=UaY4df9F4DI&t=35s

 **แหล่งการเรียนรู้**

- มูลนิธิการศึกษาทางไกลผ่านดาวเทียม ในพระบรมราชูปถัมภ์

ที่มา https://www.dltv.ac.th/teachplan/episode/2043

**๑๐. การวัดและการประเมินผล**

| **วิธีการ** | **เครื่องมือ** | **เกณฑ์** |
| --- | --- | --- |
| ประเมินการอ่านทำนองเสนาะ เรื่อง สังข์ทอง ตอนกำเนิดพระสังข์  | แบบประเมินการอ่านออกเสียง ทำนองเสนาะ | ร้อยละ ๖๐ ขึ้นไป ผ่านเกณฑ์ |
| สังเกตพฤติกรรมการมีส่วนร่วม ในกิจกรรมกลุ่ม | แบบสังเกตพฤติกรรมการทำงานกลุ่ม | ร้อยละ ๖๐ ขึ้นไป ผ่านเกณฑ์ |
| สังเกตพฤติกรรมความมีวินัย ใฝ่เรียนรู้และมุ่งมั่นการทำงาน | แบบประเมินคุณลักษณะ อันพึงประสงค์ | ผ่านเกณฑ์ระดับพอใช้ ขึ้นไป |

**๑๑. บันทึกผลหลังสอน**

 ผลการสอนการเรียนรู้

........................................................................................................................................................................................................................................................................................................................................................................

 ปัญหาและอุปสรรค

........................................................................................................................................................................................................................................................................................................................................................................

 ข้อเสนอแนะ/แนวทางแก้ไข

......................................................................................................................................................................................................................................................................................................................................................................

ลงชื่อ.................................................................................

 (..................................................................)

วันที่............เดือน.......................................พ.ศ. ..............

**๑๒. ความคิดเห็น/ข้อเสนอแนะของผู้บริหารหรือผู้ที่ได้รับมอบหมาย**

........................................................................................................................................................................................................................................................................................................................................................................

ลงชื่อ............................................................ผู้บริหาร

 (..................................................................)

วันที่............เดือน.......................................พ.ศ. .............

**แผนการจัดการเรียนรู้ที่ ๑๐**

**กลุ่มสาระการเรียนรู้ภาษาไทย ชั้นประถมศึกษาปีที่ ๕**

**รายวิชาภาษาไทย ภาคเรียนที่ ๑**

**หน่วยการเรียนรู้ที่ ๒ เรื่อง กำเนิดผิดพ้นคนทั้งหลาย (วรรณคดีลำนำ) เวลา ๖ ชั่วโมง**

**เรื่อง การแสดงบทบาทสมมติ เรื่อง สังข์ทอง ตอนกำเนิดพระสังข์ เวลา ๑ ชั่วโมง**

**๑. สาระสำคัญ/ความคิดรวบยอด**

 การแสดงบทบาทสมมติแบบละคร เป็นการแสดงบทบาทตามเรื่องราวที่มีอยู่แล้ว ผู้แสดงจะได้ทราบเรื่องราวทั้งหมด แต่จะไม่ได้รับบทที่กำหนดให้แสดงตามอย่างละเอียด ผู้แสดงจะต้องแสดงออกตามความคิดของตน และดำเนินเรื่องไปตามท้องเรื่องที่กำหนดไว้แล้วซึ่งมีลักษณะเหมือนละคร

**๒. มาตรฐานการเรียนรู้/ตัวชี้วัด**

**สาระที่ ๕ วรรณคดีและวรรณกรรม**

 **มาตรฐานการเรียนรู้ ท ๕.๑** เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็นคุณค่าและนำมาประยุกต์ใช้ในชีวิตจริง

**ตัวชี้วัด** **ท ๕.๑ ป.๕/๑** สรุปเรื่องจากวรรณคดีหรือวรรณกรรมที่อ่าน

**๓. จุดประสงค์การเรียนรู้**

**ความรู้ (K)**

1. เข้าใจเนื้อเรื่องสังข์ทอง ตอน กำเนิดพระสังข์

**ทักษะ/กระบวนการ (P)**

1. แสดงบทบาทสมมติโดยถ่ายทอดจากเรื่องที่อ่านได้

**เจตคติ (A)**

1. เห็นคุณค่าวรรณคดี

**๔. สาระการเรียนรู้**

- วรรณคดี เรื่อง สังข์ทอง ตอน กำเนิดพระสังข์

**๕. สมรรถนะสำคัญของผู้เรียน**

๑. ความสามารถในการสื่อสาร

๒. ความสามารถในการคิด

๓. ความสามารถในการใช้ทักษะชีวิต

- กระบวนการทำงานกลุ่ม

**๖. คุณลักษณะอันพึงประสงค์**

1. มีวินัย
2. ใฝ่เรียนรู้
3. มุ่งมั่นการทำงาน

**๗. ชิ้นงาน/ภาระงาน**

๑. การแสดงบทบาทสมมติตาม เรื่อง สังข์ทอง ตอน กำเนิดพระสังข์

๒. แบบทดสอบหลังเรียน เรื่อง กำเนิดผิดพ้นคนทั้งหลาย

**๘. กิจกรรมการเรียนรู้**

 **ขั้นนำ**

1. ครูกล่าวทักทายนักเรียน และสอบถามการเตรียมตัวแสดงละครเป็นอย่างไรบ้าง
2. ครูเปิดวิดีโอ เรื่อง วิดีโอ เรื่อง นิทาน เรื่อง กำเนิดสังข์ทอง เพื่อทบทวนเนื้อหาใจความสำคัญ

 **ขั้นสอน**

1. ครูให้นักเรียนทั้งสองกลุ่มได้ซ้อมเพื่อแสดงจริงหน้าชั้นเรียน กำหนดเวลาการซ้อม ๑๕ นาทีเมื่อครบเวลาที่กำหนด แต่ละกลุ่มแสดงหน้าชั้นเรียน โดยครูประเมินผลการแสดง
2. นักเรียนทำแบบทดสอบหลังเรียน เรื่อง กำเนิดผิดพ้นคนทั้งหลาย จำนวน ๑๐ ข้อ โดยกากบาทเลือกคำตอบที่ถูกต้อง กำหนดเวลา ๑๐ นาที เมื่อครบเวลาที่กำหนดส่งครูเพื่อประเมินผล

**ขั้นสรุป**

1. ครูกล่าวชมชมนักเรียน แล้วสนทนาร่วมกัน โดยครูขอความคิดเห็นของนักเรียนที่มีต่อการแสดงบทบาทสมมติหรือการแสดงละคร เพื่อนำไปปรับปรุงการจัดกิจกรรมการเรียนการสอนต่อไป โดยมีคำถามดังรี้
* นักเรียนคิดว่าการแสดงบทบาทสมมติหรือแสดงละครทำให้นักเรียนจำเนื้อหาได้ดีขึ้นหรือไม่
* นักเรียนชอบการแสดงบทบาทสมมติหรือไม่

**๙. สื่อและแหล่งการเรียนรู้**

๑. หนังสือเรียน รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕

๒. แบบทดสอบหลังเรียน เรื่อง กำเนิดผิดพ้นคนทั้งหลาย

๓. วิดีโอ เรื่อง นิทาน เรื่อง กำเนิดสังข์ทอง

 ที่มา https://www.youtube.com/watch?v=qkafG3\_vssE

 **แหล่งการเรียนรู้**

-

**๑๐. การวัดและการประเมินผล**

| **วิธีการ** | **เครื่องมือ** | **เกณฑ์** |
| --- | --- | --- |
| ประเมินการแสดงบทบาทสมมติ | แบบประเมินบทบาทสมมติ | ร้อยละ ๖๐ ขึ้นไป ผ่านเกณฑ์ |
| ตรวจแบบทดสอบหลังเรียน เรื่อง กำเนิดผิดพ้นคนทั้งหลาย | แบบทดสอบหลังเรียน เรื่อง กำเนิดผิดพ้นคนทั้งหลาย | แบบทดสอบหลังเรียนสูงกว่าก่อนเรียน |
| สังเกตพฤติกรรมการมีส่วนร่วม ในกิจกรรมกลุ่ม | แบบสังเกตพฤติกรรมการทำงานกลุ่ม | ร้อยละ ๖๐ ขึ้นไป ผ่านเกณฑ์ |
| สังเกตพฤติกรรมความมีวินัย ใฝ่เรียนรู้และมุ่งมั่นการทำงาน | แบบประเมินคุณลักษณะ อันพึงประสงค์ | ผ่านเกณฑ์ระดับพอใช้ ขึ้นไป |

**๑๑. บันทึกผลหลังสอน**

 ผลการสอนการเรียนรู้

........................................................................................................................................................................................................................................................................................................................................................................

 ปัญหาและอุปสรรค

........................................................................................................................................................................................................................................................................................................................................................................

 ข้อเสนอแนะ/แนวทางแก้ไข

......................................................................................................................................................................................................................................................................................................................................................................

ลงชื่อ.................................................................................

 (..................................................................)

วันที่............เดือน.......................................พ.ศ. ..............

**๑๒. ความคิดเห็น/ข้อเสนอแนะของผู้บริหารหรือผู้ที่ได้รับมอบหมาย**

........................................................................................................................................................................................................................................................................................................................................................................

ลงชื่อ............................................................ผู้บริหาร

 (..................................................................)

วันที่............เดือน.......................................พ.ศ. .............